 Shindano hilo lililoanzishwa Septemba, 2015, lilijumuisha washiriki wenye vipaji vya upigaji picha na ubunifu wa mitindo, huku washiriki 10 pekee wakiingia kwenye fainali baada ya michujo mbalimbali.Maluli ambaye alishinda katika kipengele cha mbunifu bora 2015 na Msirikale aliyeshinda katika kipengele cha mpigapicha bora 2015, kupewa zawadi ya dola 500 kila mmoja na kupata nafasi ya kwenda Ubelgiji kwa ajili ya kuonesha ubunifu wao katika maonesho ya Africa Firm Festival Belgium yatakayofanyika hivi karibuni.Pia Shahbaaz Yusuf alishinda kipengele cha mtanashati wa mwaka 2015, Winfrida Touwa aliyeshinda katika kipengele cha chaguo la watu katika ubunifu na Rasheed Rasheed aliyeshinda kipengele cha chaguo watu katika upigaji picha.Fainali hizo zilihudhuriwa na wageni waalikwa na wadau mbalimbali wa kazi za sanaa na kupambwa na burudani mbalimbali kama vile nyimbo za asili, muziki na maonesho ya mavazi na kazi za sanaa kutoka kwa washiriki hao.